Melanthos

Melanthos (, ) je v gréckej mytológii syn Andropompa, kráľ messénskeho mesta Pylos a neskôr nástupca aténskeho kráľa Thymoita.Eusebios, Kronika 2,185. 

Melanthos, syn Andropompa, kráľ v messénskom Pyle sa po útoku DórovPausanias, Periégésis tés Hellados, 2,18,8. vysťahoval do Atén. Keď potom Boiótčania napadli Atény, Melanthos zorganizoval obranu a mesto zachránil. Aténčania si ho nato zvolili za kráľa. Herodotos, História, 5,65. Melanthos sa tak stal zakladateľom dynastie Melanthovcov. Jeho syn Kodros, aby zachránil Atény pred Dórmi, položil dobrovoľne svoj život a po jeho smrti Aténčania na jeho počesť prestali dávať ďalším panovníkom Atén titul kráľ (basileus). Kodrov syn Medón, dostal už titul archón (panovník) a tak bol Kodros posledným aténskym kráľom.

Podľa antického autora Hieronyma, Melanthos nastúpil na aténsky trón okolo roku 1126 pred Kr. a vládol do roku 1089 pred Kr.Hieronymus, Chronicon, 16-187.

 Referencie a bibliografia 

 Pozri aj 
 Zoznam mýtických panovníkov Atén
 Zoznam kráľov Messénie

Kategória:Postavy gréckej mytológie